b'\n_START_ARTICLE_\nYrj\xc3\xb6 Kiuru\n_START_PARAGRAPH_\nYrj\xc3\xb6 Kiuru (25. hein\xc3\xa4kuuta 1872 Antrea \xe2\x80\x93 1. joulukuuta 1945 Ikaalinen) oli suomalainen maanviljelij\xc3\xa4, kansakoulunopettaja, maallikkosaarnaaja ja maalaisliiton kansanedustaja._NEWLINE_Kiurun vanhemmat olivat maanviljelij\xc3\xa4 Anders Kiuru ja Maria Kuparinen. H\xc3\xa4n oli maanviljelij\xc3\xa4n\xc3\xa4 Antreassa ja toimi kiertokoulun- ja kansakoulunopettajana. Kiuru oli lis\xc3\xa4ksi Antrean Korpilahden osuuskassan kirjanpit\xc3\xa4j\xc3\xa4n\xc3\xa4 ja Suomen Luterilaisen Evankeliumiyhdistyksen saarnaajana Karjalassa. _NEWLINE_Kiuru oli kansanedustajana 1911\xe2\x80\x931917 edustaen Viipurin l\xc3\xa4\xc3\xa4nin it\xc3\xa4ist\xc3\xa4 vaalipiiri\xc3\xa4. H\xc3\xa4n oli my\xc3\xb6s Antrean kunnanvaltuuston j\xc3\xa4senen\xc3\xa4.'